gl gl gl gl en en gl en gl ru en en es es fr hu es en pt pt es pt it es gl es gl fr en en ca es es pt it pt ca ca gl en gl pt gl gl en gl gl gl gl gl gl es es hu cbk gl en gl gl gl gl gl gl gl gl pt fr gl pt en gl gl gl en gl ru en en es es fr hu es en pt pt es pt it es gl es gl fr en en ca es es pt it pt ca ca gl en gl pt gl gl en gl gl gl gl gl gl es es hu cbk gl en gl gl gl gl gl gl gl gl pt fr gl pt gl en lt fr gl gl gl gl gl gl gl gl gl gl gl gl gl gl en gl gl gl gl gl es es fr en es gl eo gl gl gl gl pt
a casa pequena – Como, logo existo
tascas e petiscos Alternar menú
teoría e práctica Alternar menú
lido nun libro Alternar menú
cocido de lalin Alternar menú
galicia 2021 Alternar menú
tascas e petiscos Alternar menú
o cocido Alternar menú
que é un cocido?
teoría e práctica Alternar menú
lido nun libro Alternar menú
cocido de lalin Alternar menú
Por Naddock / 20 de Xuño de 2022 24 de Xullo de 2022 / furanchos, pontevedra, salnés
Local rústico, típico herdeiro dos furanchos tradicionais, cun espazo moi agradable, oferta tradicional e prezos dentro da liña habitual dentro deste tipo de locais: para merendar sen perder a carteira.
Descubrimos A casa pequena na reportaxe Dez restaurantes que quererás probar se visitas Meaño (apareceu na recomendable sección Vivir/GastroGalicia da páxina treintayseis).
A maioría, vellos coñecidos deste blog: O lar de Pereiras, Quinta de san Amaro, Muíño da Birta, O muíño da chanca, Taberna pazo de Lis…, e algunha novidade con feitura digna dunha visita: As sete campás (xa estaba na nosa axenda), o Asador Penaguda, Casa Rosal, ou esta Casa pequena que hoxe visitamos.
Sábado de mediados de xuño, ao mediodía, e a climatoloxía permite comer na terraza-xardín sen sobresaltos; o ambiente resulta perfecto.
Servizo atento e dilixente.
A carta non presenta demasiadas novidades respecto á media neste tipo de locais.
Divídese en Tapas da casa e Variedade de tortillas.
Entre as tapas da casa, Ovos escachados (8.50€), Chourizo ao inferno (6€), Zorza con patacas (10€), Raxo con patacas (10€), Raxo con queixo galego (12€), Orella (7.50€), Polbo á feira (12-22€), Croquetas (8€), Jarabullos de polo, Mexillóns en escabeche, Lacón á feira, Queixo frito, Patacas ali-oli, etc.
Tortilla española (8/11/14€), Tortilla con chourizo (9/12/15€) e Tortilla con queixo (9/12/15€).
Comezamos coa empanada do día, hoxe de cocido (incluídos os grelos, e ademais de chourizo e diferentes bocados do porco). Ración moi abundante dunha empanada que nos gusta moito; moi ben a masa (fina e zumenta), e excepcional a zaragallada, unha amálgama de “sobras” do cocido que resulta variada, ben integrada e moi, moi saborosa.
Os xureliños en escabeche manteñen o listón ao alto nivel da empanada; o escabeche está rico (suave, sen excesos) e os peixiños moi saborosos, ben integrados no mollo.
Os ovos con pan de millo están medio punto por debaixo dos outros dous pratos. Estando bos, non acadan a excepcionalidade, resultan un pouco secos, talvez porque o pan, esmigallado, apenas ten tratamento (tixola) ou aliño (algo de aceite da propia fritura do pan ou de fritir os ovos).
A oferta de sobremesas é moi apetecible (Pera limoeira, Flan de café ou queixo, Tarta da avoa, Tarta de queixo con arandos, Arroz con leite, queixo con marmelo…, todos eles a 5€.
Bebemos unha caña e unha cunca de mencía caseiro e, sen sobremesas nin cafés, pagamos 12 euros por cabeza.
Se o que se busca é un local modelo furancho por proposta e prezo, A casa pequena é unha boa alternativa en Meaño.
655 96 18 66
Peche: (durante o verán abre a diario)
• Como, logo existo • Desde 2010 • Wordpress, tema Astra • Política de privacidade